বঙ্গবন্ধু স্টেডিয়াম ও নাভানা টাওয়ারে অনেকে আইসিসি ট্রফি দেখলেও বিসিবির কার্যালয় মিরপুরে আসার পর সেটা দেখেনি কেউ। কারও কারও দাবি, ঘটনাটা ২০১১ সালে নাড়া পড়লেও ২০০৭ সালে গুলশান থেকে মিরপুর শেরেবাংলা স্টেডিয়ামে বিসিবির কার্যালয় স্থানান্তরের সময়ই খোয়া গেছে সেটা। ওই সময় জিনিসপত্র আনা-নেওয়ার সঙ্গে সংশ্লিষ্ট ছিলেন, বিসিবির এমন এক কর্মচারীর ভাষ্য, ‘নাভানা টাওয়ারে আমি নিজে আইসিসি ট্রফি দেখেছি, কিছুদিন আগে ট্রফি খোঁজাখুঁজির সময় বসদেরও বলতে শুনেছি, তাঁরা আগের অফিসে এটা দেখেছেন। এর পরও কীভাবে কী হয়ে গেল, জানি না।’ শেরেবাংলা স্টেডিয়ামের ভেন্যু প্রশাসক আবুল কালাম মোহাম্মদ জাকির নিশ্চিত করেছেন, মিরপুরে আইসিসি ট্রফি দেখেননি তিনিও, ‘২০০৮ সালে আমি দায়িত্ব নেওয়ার সময় আইসিসি ট্রফি ছিল না। অন্য ট্রফিগুলো আমাকে বুঝিয়ে দেওয়া হলেও এটা দেওয়া হয়নি।’